recursal/SuperWikiNEXT-32B huggingface dataset:
**Џузепе Марија Креспи** (италијански Giuseppe Maria Crespi) (14 март 1665 – 16 јули 1747), со прекар *Шпанецот* (*Lo Spagnuolo*) е италијански сликар од доцниот барок на Болоњската школа. Сликал религиозни сцени и портрети, а познат е по своите тематски слики.

Џузепе Креспи, заедно со Џамбатиста Питони, Џован Батиста Тјеполо, Џован Батиста Пијацета, Каналето и Франческо Гуарди е дел од групата стари мајстори од тој период.

Животопис
---------

*Барање болви*
Џузепе Креспи е роден во Болоња, во семејството на Џироламо и Изабела Креспи. Мајка му била далечна роднина со благородното семејство Коспи, а кои пак биле поврзани со семејството Медичи. Го добил прекарот „Шпанецот" затоа што носел тесна облека карактеристична за шпанската мода од тоа време.

На свои 12 години, бил чирак кај Анџело Микеле Тони (1640–1708). Од 15 до 18 годишна возраст, работел кај Доменико Марија Канути. Сликарот Карло Сињани го поканил Креспи во 1681–1682 да се приклучи кон *Академија дел Нудо* и да учи цртање. Креспи останал таму до 1686 година, кога станал независен сликар.

Неговиот биограф, Џампјетро Заноти, рекол за Креспи: „Тој никогаш повторно не работел за пари, туку сликал според каприците на својата фантазија. Често сликал обични нешта, сиромашни луѓе кои служат на богатите." Ова се однесувало и на самиот Креспи, кој на почеток на својата кариера сликал уметнички дела по порачка на богатите.

Електичен уметник, Креспи сликал портрети и карикатури, а познат бил и по својот бакропис по Рембрант и Салватор Роза. За него се вели дека насликал неколку ремек-дела во различни стилови. Насликал и неколку фрески. Не бил многу ценет во свое време. Креспи доживува длабока старост, доживеал сликите да му бидат ценети и откупувани и надвор од Болоња. Добил признание од папата и кавалерски орден.

Наводи
------

|  |  |
| --- | --- |
| Ризница | „Џузепе Креспи" на Ризницата ? |

1. 1 2  Luigi, Lanzi (1847). Thomas Roscoe (уред.). *The History of Painting in Italy; from period of the revival of the arts to the eighteenth century*. Henry G. Bohn; Digitized by Googlebooks from Oxford University copy on June 31, 2007. стр. 162–165.
2. ↑  Статија за Креспи, Енциклопедија Британика, 11-то издание (1910-1911)
3. ↑  Lanzi p. 162-3.
Ротердамска сала – место каде се одржал настанот.
**Евровизија 2021** е 65. издание на Евровизија. Се одржа во Ротердам, Холандија на 18 мај, 20 мај и 22 мај 2021 г.
Победник беше Италија со песната "Zitti e buoni" од Måneskin.

Eurovision Song Contest Logo 2021.svg
Лого на Евровизија 2021

 * п
* р
* у
 **Евровизија**

1956 ·
1957 ·
1958 ·
1959 ·
1960 ·
1961 ·
1962 ·
1963 ·
1964 ·
1965 ·
1966 ·
1967 ·
1968 ·
1969 ·
1970 ·
1971 ·
1972 ·
1973 ·
1974 ·
1975 ·
1976 ·
1977 ·
1978 ·
1979 ·
1980 ·
1981 ·
1982 ·
1983 ·
1984 ·
1985 ·
1986 ·
1987 ·
1988 ·
1989 ·
1990 ·
1991 ·
1992 ·
1993 ·
1994 ·
1995 ·
1996 ·
1997 ·
1998 ·
1999 ·
2000 ·
2001 ·
2002 ·
2003 ·
2004 ·
2005 ·
2006 ·
2007 ·
2008 ·
2009 ·
2010 ·
2011 ·
2012 ·
2013 ·
2014 ·
2015 ·
2016 ·
2017 ·
2018 ·
2019 ·
~~2020~~ ·
2021
2022 · ·
*2023*
**Сања Шојлевска** (мажена **Хендерсон**; р. 26 јуни 1964

 во Скопје) — македонска пијанистка и музиколог.

Животопис
---------

Дипломирала во 1987 година на Факултетот за музичка уметност во Скопје, каде што и магистрирала во 1991 година. Докторирала во 2000 година во Нови Сад, каде што работела како наставник на Уметничката академија во периодот 1989-1995.

Од 1993 година живее и работи во Лос Анџелес, САД.

Авторка е на монографија за истакнатиот американски композитор на филмска музика Александар Норт, издадена во 2003 година.

Наводи
------

1. ↑  Ристовски, Блаже, уред. (2009). „*Школска*". *Македонска енциклопедија*. , книга II (М-Ш). Скопје: МАНУ. стр. 1656. Text "series
" ignored (help)
**Инга Леман** (дански: *Inge Lehmann*; Копенхаген, 13 мај 1888 година - Копенхаген, 21 февруари 1993 година  ) билa дански сеизмолог и геофизичар. Во 1936 година, врз основа на до тогаш постоечките податоци, го постулитала постоењето на Земјиното внатрешно јадро со физички својства различни од надворешното јадро и тоа дека Земјиното јадро не е единствена течна топка. Сеизмолозите, кои дотогаш не можеле да формираат делотворна хипотеза за опсервација дека П-брановите забавуваат кога ќе стигнат до некои области од внатрешноста на Земјата, набрзо го сфатиленеговиот заклучок. Таа била странски член на Кралското друштво.

Детство, младост и образование
------------------------------

Инга Леман е родена и пораснала во Естерброу, дел од Копенхаген. Нејзини татко бил експерименталниот физичар Алфред Георг Лудвик Леман (1858 - 1921). Таа одела во педагошки прогресивно средно училиште, кое го раководела Хана Адлер, вујна на Нилс Бор. Според тврдењето на Леман, нејзиниот татко и Хана Адлер имале најзначајно влијание врз нејзиниот интелектуален развој.

Студирала математика на Универзитетот во Копенхаген и на Универзитетот Кембриџ, но ги прекинала студиите поради лошата здравствена состојба. Продолжила да студира математика на Кембриџ од 1910 до 1911 година на колеџот Њунхам. Во 1911 година, таа се вратила од Кембриџ, исцрпена од работа и по некое време ги прекинала студиите. Таа развила добри сметачки вештини во актуарската канцеларија каде што работела неколку години пред да ги продолжи студиите на Универзитетот во Копенхаген во 1918 година. По две години се стекнала со титула по физика и математика. Кога се вратила во Данска во 1923 година, таа ја прифатила позиција на Универзитетот во Копенхаген како асистент на Ј. Ф. Штефенсен, професор по актуарска наука.

Наводи
------

1. ↑  „Lehmann, Inge". Encyclopedia.com. Посетено на 15. 10. 2013. Проверете ги датумските вредности во: `|accessdate=` (help)
2. ↑  „Lehmann; Inge (1888–1993)". The Royal Society. Посетено на 24. 9. 2013. Проверете ги датумските вредности во: `|accessdate=` (help)
3. ↑  Bolt, Bruce A. (јануар 1994). „Obituary: Inge Lehmann". *Physics Today*. **47** (1): 61. Bibcode:1994PhT....47a..61B. doi:10.1063/1.2808386. Проверете ги датумските вредности во: `|date=` (help)
4. ↑  „WiP: Herstory: Spotlight Scientist: Inge Lehmann". Purdue University. Архивирано од изворникот на 2016-03-26. Посетено на 15. 10. 2013. Проверете ги датумските вредности во: `|accessdate=` (help)
5. ↑  Knopoff, Leon. „Lehmann, Inge". UCLA. Посетено на 15. 10. 2013. Проверете ги датумските вредности во: `|accessdate=` (help)
6. ↑  Bolt, Bruce. „Inge Lehmann". UCLA. Архивирано од изворникот на 21. 10. 2013. Посетено на 15. 10. 2013. Проверете ги датумските вредности во: `|accessdate=, |archive-date=` (help)
7. ↑  Gillispie, Charles. *Complete dictionary of scientific biography*. Detroit, Mich.: Charles Scribner's Sons. стр. 234.
**Стефка Филипова-Рајна** (21 октомври 1922

, во с. Лешко, Горноџумајско — 29 јануари 1944

, Лисија, Горноџумајско) — учесничка во НОД во Пиринска Македонија.

Животопис
---------

Стефка Филипова-Рајна била учесничка во НОД во пиринскиот дел на Македонија. Од самиот почеток на оружената борба вршела курирски должности за Горноџумајската партизанска чета. Била во редовите на Горноџумајскиот партизански одред „Никола Калапчиев" (од 1943) и учествувала речиси во сите борби што ги водел одредот.

Наводи
------

1. ↑  *Македонска енциклопедија, том II*. Скопје: Македонска академија на науките и уметностите. 2009. стр. 1551. ISBN 978-608-203-024-1.
**Људмила Стефановна Петрушевскаја** (руски: *Людмила Стефановна Петрушевская*, 1938) - руска писателка.

Животопис
---------

Петрушевскаја е родена во Москва, во 1938 година. За време на Втората светска војна имала тешко детство, а некое време престојувала во детскиот дом во Уфа.

Творештво
---------

Во 1972 година, Петрушевскаја го објавила својот прв расказ „Преку полињата", а потоа нејзините прозни дела не биле објавувани во следните 10 години. Сепак, нејзините драми („Љубов", „Колумбина", „Московскиот хор") започнале да се прикажуваат во театрите во текот на 1980-тите. Нејзините дела претставуваат еден вид енциклопедија на жената, од младоста до староста: „Доживувањата на Вера", „Приказна за Клариса", „Ќерката на Ксенија", „Кој е одговорен?", „Мистика", „Хигиена" итн. Во 2009 година, во САД била објавена збирката раскази „Си живеела еднаш една жена која сакала да го убие соседското дете" која списанието „Њујоркер" ја прогласило за една од десетте најдобри книги во таа година.

Наводи
------

1. 1 2  *Riba, patka, vodozemac: Priče o životinjama* (Priredila Ljubica Arsić). Beograd: Laguna, 2014, стр. 315.
**Полиевкт** од Мелетин во Ерменија (Менологија на Василиј II)
**Полиевкт** (француски: *Polyeucte*) - драма (трагедија) на францускиот писател Пјер Корнеј од 1643 година.

Настанувањето на драмата
------------------------

Корнеј бил побожен човек и како резултат на тоа настанала драмата „Полиевкт" во која тој ја изразува борбата меѓу религиозните чувства и земските склоности. Материјалот за подготовка на драмата го зел од текстовите на Симеон Метафраст, Сириус, Мосандер итн. во кои е изразена маченичката смрт на покрстениот ерменски благородник Полиевкт во времето на императорот Дециј, во III век п.н.е. Сепак, Корнеј во голема мера го променил основното сиже внесувајќи други епизоди и ликови. Кога Корнеј го прочитал ракописот на својата нова драма во салонот Рамбуе, таа не им се допаднала на посетителите, но и покрај тоа, театарската дружина продолжила да ја подготвува претставата која доживеала неочекуван успех, носејќи голем приход.

Содржина
--------

Драмата „Полиевкт" се одликува со единство на драмското дејство чиј носител е Полиевкт, маченик кој поради своето убедување оди во смрт. Притоа, тој се бори и потклекнува, но повторно неговата сила се зголемува. Полиевкт искрено ја сака Паулина и постојано мисли на неа во затворот. На почетокот, тој ја сака како своја жена, но постпено неговат љубов се трансформира во мистична форма и тој му ја препушта на Север. Паулина, пак, е верна сопруга и искрено го сака својот маж, а нејзините нежни зборови упатени кон нејзиниот некогашен свршеник Север имаат за цел да го натера да се однесува благо кон затворениот Полиевкт. Нејзините чувства кон својот сопруг особено се засилуваат кога таа се уверува дека тој се бори за еден возвишен, надземски идеал. Север е прикажан како симпатичен лик, кој воопшто не е воден од возвишени идеали, туку е сосема реален. Поради тоа, во една прилика, Волтер рекол дека улогата на Север на претставата ѝ „крјна убавина и ѝ обезбедува вечен успех". Оттука, големите глумци, како Талма, повеќе сакале да ја играат улогата на Север отколку на Полиевкт.

Осврт кон делото
----------------

„Полиевкт" е најсугестивната и најпатетичната драма на Корнеј која поседува и големи поетски квалитети: совршена и хармонична градба; полни, прецизни, сугестивни и совршени стихови; концентрирано и бро дејство; доследно запазени правила на трите единства. Можеби, таа не е најдоброто дело на Корнеј, но по неа, тој никогаш повеќе не напишал нешто подобро. Таа станала образец за пиесите во кои се возвишува христијанското мачеништво, т.н. христијански трагедии. Под влијание на оваа драма, таквите дела зачестиле, а Корнеј подоцна а обработил историјата на антиохиската царица Теодора, создавајќи ја трагедијата „Теодора, девица и маченичка".

Наводи
------

1. ↑  Ѓорѓи Шоптрајанов, „Пјер Корнеј", во: Пјер Корнеј, *Сид*. Скопје: Македонска книга, 1970, стр. 27-28.
2. ↑  Ѓорѓи Шоптрајанов, „Пјер Корнеј", во: Пјер Корнеј, *Сид*. Скопје: Македонска книга, 1970, стр. 28-29.
3. ↑  Ѓорѓи Шоптрајанов, „Пјер Корнеј", во: Пјер Корнеј, *Сид*. Скопје: Македонска книга, 1970, стр. 29.
*Јохана*, челична резба од *Галеријата Шилер* од Георг Голдберг по Фридрих Пехт (1859)
**Јованка Орлеанка** — драма од Фридрих Шилер. Делото било првично издадено на 11 септември 1801 година во Лајпциг. Било посветено на француската хероина Јованка Орлеанка и е едно од неговите најчесто играни дела. Автор на книгите и книжевната историја, може да се додели на Вајмарската класика. Веќе перитекстуалниот генерички термин „романтична трагедија" укажува на тоа дека Шилер со неговата драма влегува воромантизмот.

Место и историски контекст
--------------------------

Дејствието се одвива во 1430 година во доцната фаза на Стогодишната војна. Сцените во делото се движат помеѓу различни области на Франција. Војната не беше конфликт помеѓу веќе воспоставените нации, туку пречка помеѓу големите феудални федерации, кои беа во испреплетена врска едни со други.

Кралот Шарл IV не оставил машки потомци и така всушност го започнал спорот околу француската круна. Кога работела Јохана, Франција била поделена на три политички области: Дофин, а подоцна и кралот Шарл VII бил однесен назад во област јужно од Лоара, а Орлеан бил директно нанапред и бил под опсада на англичаните. Војводата од Бедфорд владеел над Нормандија, Бретања, Шампањ, Париз и Гјуен во име на англискиот крал, кој исто така ја добил титулата *Крал на Франција*. Конечно, Филип Добриот од Бургундија владеел над Бургундија, Франш Конте и делови од Фландрија.

Во својата драма, Шилер ги искористил и следниве два експлозивни историски настани од тоа време: прво Јохан Онефурт Таткото и претходникот на Филип Добриот, бил убиен на неутрален терен од страна на офицерите на Дофин на самитот на состанокот меѓу Англија и Бургундска Франција е запечатена. Од друга страна, мајката на Дафин, наречена Изабо, се одвратила од својот син и се придружила на Бургундијците.

Наводи
------

1. ↑   (in германски), ISBN 978-3-11-030043-7
**Сехадет Доко** (моминско: **Мекули**; 16 октомври 1928

 во Охрид — 12 ноември 2013

 во Приштина) — македонска лекарка, која била прва Албанка што станала лекар во Југославија.

Животопис
---------

Дипломирала во првата генерација на Медицинскиот факултет во Скопје (1947 – јануари 1954). Како студент била демонстратор по наставните предмети Анатомија и Патофизиологија и соработник на Институтот за судска медицина во Скопје. Првин се вработила во Приштинската болница, а потоа специјализирала гинекологија и акушерство во Белград (1960). По враќањето била шеф на Одделението за гинекологија во Градскиот диспанзер, а при отворањето на Приштинскиот универзитет била избрана за професор на тамошниот Медицински факултет. Била директор на Клиниката за гинекологија во Приштина (1972-1981) и докторирала на тема „Токсоплазмата кај жената во фертилната возраст во САП Косово" (Белград, 1974). Основоположник е на списанието „Праксис медика". Учествувала на повеќе научни собири во земјата и во странство и има објавено над 30 научни трудови. Форумот на жените на Косово ја прогласи за водечка интелектуалка на Косово (1997).

Наводи
------

1. ↑  Ристовски, Блаже, уред. (2009). „*Доко*". *Македонска енциклопедија*. , книга I (А-Љ). Скопје: МАНУ. стр. 480. Text "series
" ignored (help)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 305633955
* ISNI: 0000 0004 2174 2564

 |

 |
Корнеј - Хорациј, 1641 годинаКорнеј - Хорациј, 1641 година
**Хорациј** (француски: *Horace*) - драма (трагедија) на францускиот писател Пјер Корнеј од 1640 година.

Содржина
--------

„Хорациј" се одликува со сосема поинаква концепција од „Сид", зашто главниот женски лик во оваа трагедија, Камила, не сака да прифати ништо освен љубовта кон својот свршеник, така што е готова да проколне секого и да жртвува сè што ќе се испречи пред нејзината љубов. Нејзиниот брат, Хорациј, е целосна спротивност, зашто тој е персонификација на бескомпромисен патриотизам. Камила е подготвена да се откаже дури и од татковината за да го спаси својот свршеник, додека младиот Хорациј е готов да го жртвува дури и животот на своите најблиски ако тоа го бараат интересите на татковината. Борбата меѓу овие две спротивставени страсти, изведена во три дејства, е централната тема во драмата, која мора да има трагична разврска.

Осврт кон делото
----------------

Корнеј ја напишал трагедијата „Хорациј" во 1640 година, како одраз на душевната состојба и искуството во дебатата со своите непријатели по повод драмата „Сид". Оваа трагедија може да се смета како триумф на неговата концепција, уметност и техника. Така, поучен од полемиката во врска со „Сид", во ова дело Корнеј строго се придружува кон правилото за трите единства, својствени за класичната драма. Темата за драмата е земена од римската историја, со цел да ја изнесе моќта на римскиот патриотизам од времето на републиката. Исто така, во делото се опишува борбата меѓу љубовта и патриотската должност кон државата, но за разлика од „Сид", овде љубовта е таа што е потчинета кон должноста. Сепак, слично на „Сид", и „Хорациј" се одликува со благопријатна разврска и со психолошка концентрација.
  

Иако од формална и содржинска страна, драмата е сосема задоволителна, сепак таа била примена со воздржаност. Тоа се должело на фактот дека, пред да се изведе претставата, Корнеј договорил средба со неколку писатели во куќата на Буаробер, доверлив човек на кардиналот Ришелје. На средбата, тој им го прочитал ракописот, но не се согласил да ги прифати значителните измени што тие ги побарале. Сигурен во својто вкус, Корнеј ја оставил драмата во својата првобитна форма и ја предал на театарската дружина за прикажување. Публиката отпрвин се држела воздржано, но по неколку претстави таа сè повеќе се воодушевувала, иако драмата била потешка за разбирање и подалеку од францускиот дух во тоа време.

Наводи
------

1. ↑  Ѓорѓи Шоптрајанов, „Пјер Корнеј", во: Пјер Корнеј, *Сид*. Скопје: Македонска книга, 1970, стр. 23.
2. ↑  Ѓорѓи Шоптрајанов, „Пјер Корнеј", во: Пјер Корнеј, *Сид*. Скопје: Македонска книга, 1970, стр. 23-24.
3. ↑  Ѓорѓи Шоптрајанов, „Пјер Корнеј", во: Пјер Корнеј, *Сид*. Скопје: Македонска книга, 1970, стр. 24.
**Надвор од законот** (на англиски јазик: *Down by Law*) - американски филм од 1986 година, во режија на Џим Џармуш, кој е автор и на сценариото. Главните улоги ги играат: Том Вејтс, Џон Лури, Роберто Бенињи и Николета Браски.

Синопсис
--------

Во филмот е прикажаната судбината на тројца мажи. Зак (го игра Вејтс) е пропаднат диск-џокеј кој штотуку раскинува со девојката, кој лекомислено ја прифаќа понудената можност за брза заработка. Тој се согласува да пренесе еден автомобил од едниот на другиот крај од градот, без да знае дека пренесува убиен човек, но полицијата го застанува и го апси. Џек (го игра Лури) е ситен макро, кој наседнува на полициската замка и е уапсен поради заведување малолетничка. Двајцата завршуваат во истата ќелија во затворот при што од самиот почеток меѓу нив се раѓа отворено нетпрение. Набргу, во ќелијата пристигнува и трет затвореник, Роберто (го игра Бењини) - Италијанец кој многу малку го познава англискиот јазик. Еден ден, Роберто им кажува на своите другари од ќелијата дека случајно открил начин за бегство од затворот и утредента тие успеваат да побегнат. Меѓутоа, тие се заглавени во непрегледното мочуриште и никако не можат да излезат од него. Поради тоа, Зак и Џек паѓаат во очај и го напуштаат Роберто, но по бесцелно скитање, повторно се враќаат кај него. Најпосле, тие налетуваат на пуст пат, а потоа доаѓаат до скромен ресторан, сопственост на Италијанката Николета (ја игра Браски). Таа и Роберто се вљубуваат на прв поглед, така што тој одлучува да остане со неа, а Зак и Џек се разделуваат при што заминуваат по различни патишта.

Осврт кон филмот
----------------

Филмот зборува за апсењето, престојот в затвор и бегството на тројца мажи. За разлика од конвенционалните филмови за затвореници, овде повеќе се зборува за комуникацијата меѓу тројцата затвореници, а не многу за начинот на бегство. Главен елемент во филмот е бавното движење на камерата на Роби Милер, која ги прикажува архитектурата на Њу Орлеанс и мочуриштата во Луизијана. Посветен е на Паскал Огиер и Ензо Унгари, а бил бил прикажан на Канскиот филмски фестивал во 1986 година. Неговиот рејтинг на Rotten Tomatoes изнесува 88%.

Наводи
------

1. ↑  *Pod rukom zakona*, Fortissimo Films, 2007 (ISBN 978-86-7364-160-7).
2. ↑  „Festival de Cannes: Down by Law". *festival-cannes.com*. Архивирано од изворникот на 2014-10-09. Посетено на 2009-07-11.
3. ↑  "Down by Law (1986)". *rottentomatoes.com*. Retrieved 2010-10-27.

Надворешни врски
----------------

 Викицитат има збирка цитати поврзани со: ***Надвор од законот (филм)*** 
* Criterion Collection essay by Luc Sante

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 316752169
* LCCN: no2019162365
* GND: 7634716-3
* SUDOC: 178726818
* BNF: cb16459138v (податоци)

 |

 |
**Елена Вапцарова** (моминско: **Везјова**;  1882
 во Банско —  1969
) — македонска учителка.

Животопис
---------

Елена како протестантка (евангелистка) го завршила двегодишното американско мисионерско (протестантско) училиште во Самоков, Бугарија, а потоа работела како учителка во с. Елешница, во Костенец-бања, Вељуса и Банско.

По стапувањето во брак со Јонко (Иван) Вапцаров во 1909 година, станала домаќинка, а нивниот дом станал сврталиште на македонски дејци од разните политички ориентации.

Наводи
------

1. ↑  Ристовски, Блаже, уред. (2009). „*Варвара, Св.*". *Македонска енциклопедија*. , книга . Скопје: МАНУ. стр. 239. Text "series
" ignored (help)
**Вангелија Десподова** (р. 16 јануари 1941

 во Галишта) — македонски филолог и научен советник во Институтот за старословенска култура од Прилеп, која што во моментов е во пензија.

Животопис
---------

Вангелија Десподова е филолог и научен советник во Институтот за старословенска култура од Прилеп во пензија. Таа како дете бегалец живеела во Чехија од 1948-1958. Таму го завршила основното образование и класична гимназија. Во 1958 година доаѓа во Скопје каде што дипломирала на катедрата за славистика на Филолошкиот факултет (1963). Магистратурата, која ја завршила на истиот факултет ѝ била на тема: „Лексиката на Добромировото евангелие" (1973), додека докторатот на темата: „Јужнословенскиот полн апракос" (1981). Од 1964 до 1986 година била асистент, научен и виш научен соработник во Институтот за старословенска култура во Прилеп. Била повеќегодишен лектор на Семинарот за македонски јазик, литература и култура во организација на Универзитетот „Св. Кирил и Методиј" во Скопје, а една година и лектор по македонски јазик на Летната школа на Универзитетот во Загреб. Била член на Македонскиот славистички комитет (1983-1993), Балканолошкиот совет при МАНУ и Редакцијата на списанието „Balcanoslavica". Објавени ѝ се 160 стручни и научни трудови, од кои 15 монографии (самостојно или како соавтор).

Наводи
------

1. ↑  Ристовски, Блаже, уред. (2009). „*Деспотов*". *Македонска енциклопедија*. , книга I (А-Љ). Скопје: МАНУ. стр. 457. Text "series
" ignored (help)
**Алеманите** — западни германски племиња кои за првпат се споменати од страна на древниот римски историчар Дион Касиј во 213 година. Се смета дека тие потекнуваат од обединувањето на различните германски племиња и Свебите во регионот на реките Рајна, Мајна и Лех. Подоцна, како сојузници на Атила тие зеле учество во неговите походи односно во Битката на Каталаонските полиња.

Ширење на Алеманската држава
Алеманите биле во постојан конфликт со Римското Царство. Тие во 268 година извршиле инвазија во Галија и Северна Италија. Под водство на кралот Крок ја зазеле цела Галија, и ги разрушиле до темел сите светилишта од тоа време. Во летото 268 година тие биле сопрени од страна на римскиот цар Галиен во Италија. Но, од друга страна пак, Готите исто така ги нападнале позициите на империјата. Клавдиј II во септември 268 година ги поразил Готите кај Ниш, а потоа и Алеманите во Битката кај езерото Бенакус. Алеманите се повлекле кон денешна Германија, и по таа битка не се осудувале многу години за напад на Римското Царство.

Нивната најпозната битка против Римското Царство била во 357 година во Стразбур, каде повторно биле поразени. Римската војска била предводена од страна на Јулијан Отпадник, кој подоцна станал цар. Во таа битка бил заробен и кралот на Алеманите, Кнодомар. Во 366 година, Алеманите повторно ја преминале реката Рајна, вршејќи ја поредната инвазија врз Галија. Истото се случило и во 406 година.

|  |  |  |  |
| --- | --- | --- | --- |
| 

| * п
* р
* у
Германски народи |
| --- |
|  |
| Алемани •  Англи •  Батави •  Бургунди •  Вандали •  Визиготи •  Гепиди •  Готи •  Дани •  Јути •  Квади •  Кимбри •  Лангобарди •  Лугии •  Маркомани •  Немети •  Остроготи •  Руги •  Саксонци •  Свеви •  Свеи •  Скири •  Таифали •  Тевтонци •  Тенктери •  Франки •  Хети •  Херули •  Херусци |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4001111-2
* HDS: 008027
* NKC: ph116922

 |

 |
**Марија Муратовска-Наумовска** (17 јуни 1955

 во Скопје) — македонски сопран.

Животопис
---------

Дипломирала пијано и соло пеење и магистрирала во истата област на Факултетот за музичка уметност во Скопје. Универзитетски професор, наставник по соло пеење. Настапувала на концертниот подиум како пејачка со соло рецитали, во вокално-инструментални дела и на оперската сцена. Гостувала во САД, Шведска,Германија и Италија.

Наводи
------

1. ↑  Ристовски, Блаже, уред. (2009). „*Муратовска-Наумовска*". *Македонска енциклопедија*. , книга II (М-Ш). Скопје: МАНУ. стр. 998. Text "series
" ignored (help)
**Елена Дончева** (моминско: **Танчева**; 16 април 1942

 во Скопје — македонска костимографка.

Животопис
---------

Завршила академија за применета уметност во Белград, Србија, на отсекот за костимографија. Вработена е во Македонскиот народен театар од 1977 година. Покрај драмски, работи костими и за оперски и за балетски претстави; костимограф е во шест филма и во голем број телевизиски драми. Освен низ сите театраски куќи во Републиката, како костимограф гостувала и во СССР, во Германија и во Франција.

* Драми
	+ „Хелдерлин";
	+ „Среќна Нова '49"; и
	+ „Рамна земја".
* Опери
	+ „Аида";
	+ „Бал под маски";
	+ „Бразда";
	+ „Болен Дојчин" и други.
* Балети
	+ „Дубровничка Легенда";
	+ „Зодијак";
	+ „Лабин и Дојрана" и други

Наводи
------

1. ↑  Ристовски, Блаже, уред. (2009). „*Дончева*". *Македонска енциклопедија*. , книга I (А-Љ). Скопје: МАНУ. стр. 483. Text "series
" ignored (help)
**Мери Ен Милер** (англиски: *Mary Ann Müller*; 1819 или 1820—18 јули 1901) била новозеландска активистка за женски права, вклучувајќи и женско право на глас. „Речникот на новозеландски биографии" (Dictionary of New Zealand Biography) ја нарекол „пионирка на новозеландското суфрежетско движење.

Животопис
---------

Родена е во Лондон, во 1819 или 1820 година, а се преселила на Нов Зеланд во 1849 со своите два сина, и ако не е познато дали била вдовица или го оставила својот сопруг поради неговата свирепост. Две години работела како учителка во Нелсон, а потоа се омажила за хирургот Стивен Лан Милер, кој исто така бил британски имигрант. Познато е дека нејзиниот претходен сопруг умрел пред да стапи во новиот брак.

Во 1864 година, се запознала со бритаската активистка за женски права, Марија Рај, која во тоа време била на посета во Нов Зеланд, 
и после тоа Мери Ен Милер почнала да се интересира за активностите на феминистичкото движење во Обединетото Кралство и Соединетите Американски Држави. Исто така почнала да пишува статии за женските права, кои нејзиниот пријател Чарлс Елиот, уредник на весникот „Нелсон Егзаминер" (Nelson Examiner) ги објавил во својот весник. Мери Ен Милер пишувала под псевдоним Фемина (Fémmina), првенствено затоа што нејзиниот сопруг кој бил локален политичар, се спротивставувал на нејзините ставови.

Наводи
------

1. 1 2 3  "Müller, Mary Ann", *Речник на новозеландски биографии*

Надворешни врски
----------------

* "An appeal to the men of New Zealand"
* Review of "An appeal to the men of New Zealand"
Иако опортунитетниот трошок е тешко да се одреди, неговите ефекти се видливи, реални и секојдневно влијаат врз одлуките на милијарди поединци. Всушност приниципот на опортунитетниот трошок се применува врз сите одлуки, не само на оние од економска природа. Опортунитетниот трошок е основен фундамент на маргиналната теорија на вредноста. *Опортунитетниот трошок претставува еден начин да се измери вредноста на некое добро*. Наместо едноставна пресметка на трошоците за еден проект, предвид се зема и алтернативното искористување на средствата. Пропуштениот профит на најдоброто алтернативно искористување на средствата се зема како опортунитетен трошок. Чест пример е како еден фармер, со засадувањето на неговата земја, ја пропушта можноста да прима рента за истата. Во тој случај ренатата е пропуштениот профит за земјата, односно опортунитетниот трошок. Трошокот на еден студент навидум е лесно да се пресмета, ќе се соберат трошоците за книги, школарина, престој, храна, превоз и слично, но секогаш треба да се земе предвид и опортунитетниот трошок. Во случајот со студентот тоа ќе биде платата што би ја зел доколку би се откажал од студирањето и би работел. Студирајќи, тој ја пропушта можноста да прима плата, која за него претставува трошок, односно опортунитетен трошок.

Треба да се забележи дека опортунитетниот трошок, не е збир на сите пропуштени вредности, туку е една вредност, вредноста на првата најдобра алтернатива за искористување на ресурсите. На пример на едно градско земјиште е изграден парк но местото може да се искористи за болница, или спортски ценар, или паркиралиште, сите тие имаат одредена корист за градот, опортунитетниот трошок е онаа алтернатива со највисока вредност, *а не збирот на сите*, односно профитот од најдоходовната алтернатива.

Се поставува прашањето како се носат одлуките која алтернатива е најдобра. Најчесто тоа е преку искажување на секоја алтернатива во парична вредност, и споредување на сите, со што се доаѓа до најдоходовната алтернатива. Но тоа не е секогаш лесно, некогаш постои научна несигурност колку вреди ресурсот на пример Охридско Езеро. Има и случаи кога одлуките за проценка се невозможни, на пример парична проценка на човечки живот. Тука често доаѓа и до субјективни одлуки.

Наводи
------

1. ↑  „The Economist's definition of Opportunity Cost". Архивирано од изворникот на 2010-10-09. Посетено на 2010-09-16.

|  |  |
| --- | --- |
| Stub icon | *Оваа статија од областа на економијата е никулец. Можете да помогнете со тоа што ќе ја проширите.** п
* р
* у
 |
**Слобода** (првично име **Моша Пијаде**) претставува мост кој ја премостува реката Вардар и ги поврзува булеварите *Војвода Васил Аџиларски* и *Стив Наумов* во главниот град на Македонија, Скопје. Изграден е во 1936 година, а комплетно саниран и рекоструиран во 2011 и 2012 година. Во почетокот коловозот на мостот бил поплочен со дрвени плочи и бил нарекуван **Нов дрвен мост**. Според староста, овој мост е втор по ред, веднаш по Камениот мост.

Реконструкција
--------------

Од изградбата на мостот во 1936 година немало никакви реконструкции и обнови сè до 2011. година, кога почнала комплетната санација на мостот. Според проектот на Град Скопје, освен потребната санација и проверка на статиката на мосотот, тој требал да добие и нови канделабри и нова ограда. Стилската ограда од ковано железо е со изведени слики и мотиви од македонското културно наследство и комплено ќе биде завршен во 2014. година. Вкупната сума за реконструкција била планирана да биде околу 1,14 милион евра, сума што предизвикала бројни негодувања кај одредени кругови.

Наводи
------

1. ↑  *Благоја Илиевски-Марко арх. Весна Таневска дипл.инг."Скопје - улиците на градот", Туристички сојуз на Скопје, Скопје 1992*
2. ↑  „Парите за оградата ќе бидат и за статика". Дневник. 14 мај 2012. Архивирано од изворникот на 2012-05-19. Посетено на 15 мај 2012.
3. ↑  „Скопје го поврзуваат грди мостови". Дневник. Архивирано од изворникот на 2016-03-05. Посетено на 2012-05-15.
4. ↑  „1.140.000 евра за оградата на мостот кај Холидеј Ин". Кирилица. 9 мај 2012. Архивирано од изворникот на 2012-06-21. Посетено на 15 мај 2012.
5. ↑  „„Жива ограда" на мостот кај „Холидеј ин"". Нова Македонија. 14 мај 2012. Посетено на 15 мај 2012.

Поврзано
--------

* Мостови во Скопје;
**Ѓулистана Марковска**, родена **Јумеровска** (ромски: *Džulistana Jumerovska Markovska*; Куманово,  1961
) — македонска политичарка и пратеник.

Животопис
---------

Марковска е родена 1961 година во Куманово. Завршила Медицински факултет, специјалист по очни болести. Работела како општ лекар во Медицинскиот центар во Куманово и како лекар специјалист во Воената болница во Скопје. Таа била пратеник во Македонското Собрание во 1991 година како пратеничка на тогашниот Сојуз на реформски сили, а потоа дејствувала како независна. Во пратеничките клупи минала уште четири години, од 1998 до 2002 година, како дел од тогашната ВМРО-ДПМНЕ, предводена од Љупчо Георгиевски. Живее во Скопје.

Наводи
------

1. ↑  „Јумеровска Ѓулистана". Собрание на Македонија. Посетено на 12 февруари 2012.
2. ↑  Војновска, Оливера (3 јануари 2011). „Од ентузијазам до сервилност кон Владата". Утрински Весник. Посетено на 12 февруари 2012.
**Лика Стојанова Беровска**, (Струга, 1885 - Струга, 1955) — македонска револуционерка, која учествувала во Илинденското востание. За време на НОБ во нејзиниот дом во Струга се одржувале состаноци на илегални дејци, се собирале лекови и лекувале ранети борци. Била активен курир меѓу окупираниот и ослободениот дел во Западна Македонија во текот на НОБ. Носителка на Илинденска споменица.

Извори
------

* Личности од Македонија, П.Карајанов, Скопје, 2002

Наводи
------

1. ↑  Ристовски, Блаже, уред. (2009). „*БЕРОВСКА, Лика Стојанова*". *Македонска енциклопедија*. , книга I (А-Љ). Скопје: МАНУ. стр. 148. Text "series
" ignored (help)

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
За други значења на поимот, погл. Алборз (појаснување).
 
**Алборз** или „Елбурс" (персиски: البرز) — планински венец во северен Иран што се протега од границите со Азербејџан и Ерменија на северозапад до јужниот крај на Каспиското Езеро, па завршува на запад кај границата со Туркменистан и Авганистан. Највисока планина во венецот е Демавенд (5.610 м), сместена во округот Амол во покраината Мазендеран.

Венецот претставува препрека помеѓу Јужнокасписката и Казвинско-техеранската Висорамнина. Широк е само 60–130 км и се состои од седиментна низа со потекло од горен девон до олигоцен. Составен е претежно од јурски варовници врз гранитна основа. Повисоките краишта во екорегионот Елбруска лесостепа, се суви и без многу дрва. Северните падини припаѓаат на каспискиот херцински мешан шумски екорегион и се мошне богати со шуми и вегетација.

Според зороастриските преданија, на овие планини живее вечниот мудрец Пашутан, додека пак зороастриската секта Илмехашнум смета дека венецот е дом на т.н. „Господари на срцето" (*Сехеб е Дилан*). Во минатото, ова име го давал на разни подалечни планини: така, имаме Елбрус на Кавказ и Елбариз (Џебал Барез) во подрачјето Керман над Ормускиот Проток.

По планината е наречена и покраината Алборз, сместена веднаш јужно од венецот.

Поради погодните услови, на Алборз има неколку скијачки центри што се вбројуваат меѓу најдобрите на светот. Поважни се Дизин, Шемшак, Точал и Дарбанд.

Поврзано
--------

* Демавенд
* Аламут
* Иранска Висорамнина
* Алборз (покраина)
* Алборз (округ)
* Список на планини во Иран

Наводи
------

1. ↑  Не треба да се помеша со планината Елбрус на Кавказ.
2. ↑  Mughal, Muhammad Aurang Zeb. 2013. Caspian Sea. Robert Warren Howarth (ed.), Biomes & Ecosystems. Ipswich, MA: Salem Press, стр. 37-39.
3. ↑  Скијање во Иран — *The Guardian* (англиски)

* North, S.J.R. Guide to Biblical Iran, Rome 1956, стр. 50

Надворешни врски
----------------

* Алборз на Ризницата ?
* Алборз: слики од Иран — *Livius*
* Карти, слики и список на врвови

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 238789409
* GND: 4014183-4

 |

 |
**IC 1827** — галаксија во соѕвездието Береникина Коса, заведена во Новиот општ каталог на длабоконебесни тела.

Откривање
---------

Овој објект е откриен на 10 мај 1904 година од страна на Ројал Харвуд Фрост.

Податоци
--------

### Податоци од набљудување

Според морфолошката класификација на галаксиите, IC 1827 е од видот S0. Видливиот сјај со голо око изнесува 16,4 mag, а оној во рамките на интервалот од минималната до максималната честота 17,4 mag, додека површинскиот сјај изнесува 13,8 *m*/лм2. IC 1827 има привидни димензии од 0,5' х 0,2'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 39 м 4,8 с, а неговата деклинација, односно висината на лакот на тој агол, +13° 45' 31"". Положбениот агол на објектот е во износ од 165°.

Други поделби
-------------

Проучување на IC 1827 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 165284.

Поврзано
--------

* Портал: Астрономија

* Список на IC објекти (1-500);
* Индекс-каталог;
* Береникина Коса (соѕвездие).

Наводи
------

1. ↑  Запис за IC 1827 на *НАСА* (англиски)
2. 1 2 3  Students for the Exploration and Development of Space, поправени податоци за IC {{{n}}}
3. ↑  IC {{{n}}}, *SIMBAD*, Центар за астрономски податоци во Стразбур

Користена литература
--------------------

* Nilson P.N. Uppsala Ceneral Catalogue of Galaxies. Uppsala: Uppsala Astronomical Observatory, 1973. (15,543) (Catalog)

Надворешни врски
----------------

* Прегледувач на длабокото небо — IC 1827[*мртва врска*]
* Поправени информации за IC 1827
* IC 1827 — VizieR.
* IC 1827 — Вонгалактичка база на податоци на НАСА
**„Деца"** (англиски: *Children*) – филм на режисерот Теренс Дејвис (Terence Davies) од 1976 година. Дејвис е автор и на сценариото, а главните улоги ги играат: Филип Модсли (Phillip Mawdsley), Ник Стрингер (Nick Stringer) и Валери Лили (Valerie Lilley).

Синопсис
--------

Во филмот се прикажува Роберт Такер, млад хомосексуалец со камено лице, како седи во разни чекалници. Додека седи, тој се присетува на детството, кога умира татко му. Во тоа време, тој има десетина години и децата секојдневно го тормозат во католичкото училиште каде што учи. Дома, мајка му најчесто молчи, а татко му е болен и лут. По смртта на татко му, се одржува бдеење, а потоа го погребуваат покојниот. Детето тагува, сам во тишината...

Наводи
------

1. ↑  Film Terencea Daviesa: Djeca, britanski film (пристапено на 29.5.2023)
**„Земјаци"** (српскохрватски: *Земљаци*) – филм на режисерот Здравко Рандиќ од 1963 година. Гаврин е автор и на сценариото (во соработка со Радош Новаковиќ ), а главните улоги ги играат: Беба Лончар, Борис Дворник, Велимир Бата Живоиновиќ, Ранко Ковачевиќ и Ружица Сокиќ.

Синопсис
--------

Јана доаѓа од Босна во Банат, заедно со група селани. Таму, таа го ханпушта свршеникот и се заљубува во Никола. Нејзините земјаци се огорчени од нејзината постапка и го повикуваат свршеникот на одмазда, во името на обичаите од нивниот роден крај. Сепак, во последен миг, селаните го спречуваат злосторството. Кога завршува бербата, некои од сезонскиет работници се враќаат дома, а други се приспособуваат на животот на богатата банатска земја.

Наводи
------

1. ↑  Земљаци (пристапено на 12.3.2023)
|  |  |  |
| --- | --- | --- |
| < XIX век | XX век | XXI век > |
| 01 | 02 | 03 | 04 | 05 | 06 | 07 | 08 | 09 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 00 |

**1979** (**MCMLXXIX**) — година според општоприфатениот календар. Тоа била 1979 година од новата ера, 979. од вториот милениум, 79. од XX век и последна од 1970-тите.

Други календари
---------------

Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7487 и 7488 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6729 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5739 и 5740 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 2732.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1979 година се протега во 4615 и 4616, додека според второто гледиште, годината трае во текот на 4675 и 4676 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 2522. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1399 и 1400 исламска година.

Настани
-------

* 16 јануари - Иранскиот шах Реза Пахлеви избегал од земјата. Иран станува исламска република под водство на верскиот водач Хомеини.

Родени
------

* 14 август - Еванџелин Лили, канадска глумица

Починале
--------

* 21 јануари - Трајко Прокопиев, македонски композитор
* 8 септември - Видое Смилевски - Бато, македонски политичар, учесник во НОБ

Поврзано
--------

* Календарот за таа година

Надворешни врски
----------------

* 1979 на Ризницата ?
**Истражувачко друштво на студенти биолози** (**ИДСБ**) — невладина организација формирана по иницијатива на студентите биолози во 1994 година. Оттогаш функционирањето на друштвото се заснова на организирање на **научно-истражувачки акции** во кои се вклучени студентите по биологија и други слични дисциплини. ИДСБ има своја просторија на Институтот за биологија при ПМФ во Скопје, опремена со компјутер, печатач и друга канцелариска опрема, во која ќе се изведуваат најголем дел од организаторските активностите. Исто така, Институтот за биологија му овозможува на ИДСБ да ги користи лабораториите и библиотеката за потребите на своите активности.

Истражувачкото друштво на студенти биолози е организација која се заснова на **волонтерска работа** на студентите и се темели на нивната **иницијатива и желба** за стекнување со дополнителни знаења за нови биолошки содржини, како и проширување и надополнување на наставната програма на Институот за биологија.

Со оглед на тоа дека членството на друштвото е во постојани измени заради новите генерации на студенти кои се запишуваат на Институтот на биологија, друштвото **врши постојана едукација во поглед на теренската истражувачка работа.**

**ИДСБ има успешно реализирано 18 научно-истражувачки проекти и издадено 4 броеви од списанието "Билтен на Истражувачкото друштво на студенти биолози".**

Особено значајна е соработката со други институции од земјава и од странство, заради размената на знаења, искуства и резултати од различни области на биологијата. Затоа значајно е да се споменат институциите со кои ИДСБ досега има соработувано:

* Институт за Биологија,
* Природно-математички факултет – Скопје,
* Министерството за животна средина и просторно планирање,
* Македонско еколошко друштво,
* Биолошка истражувачка организација на студентите по биологија (BIUS) – Загреб
* NIDSB – Научно-истражувачкото друштво на студентите по биологија и екологија "Josif Pancic" – Novi Sad
* Природонаучен музеј – Скопје,
* Фармацевски факултет – Скопје,
* Регионалниот центар за заштита на животна средина за Средна и Источна Европа,
* Фондација Институт отворено општество Македонија,
* Бугарската академија на науките – Софија,
* Биолошки факултет – Белград,
* Друштво на екoлозите на република Српска

и многу други студентски организации во текот на веќе 19 годишната работа на друштвото.

Надворешни врски
----------------

* Портал на ИДСБ
* ИДСБ на Facebook
* ИДСБ на Twitter
**Раул Хосе Триндаде Меирелеш** (роден 17 март 1983 г.) — португалски фудбалер кој моментално игра за Фенербахче како средиштен играч во Супер лигата.

Раул Меирелеш својата кариера ја започнал во Боависта, но бил позајмен на Депортиво Авес во втората португалска лига, каде што го направил своето професионално деби. По две години поминати на позајмица, Меирелеш се вратил во Боависта каде што го направил своето деби во Португалската Примеира.

Поради добрите игри во дресот на Боависта, тој потпишал договор со португалскиот гигант Порто со кој ја освоил Португалската Примеира трипати по ред, а на тоа додал и два Португалски Купа, и три Португалски Суперкупови.

Во 2010 тој се преселил во Ливерпул каде бил избран од навивачите за играч на годината. Во август 2011, Меирелеш потпишал за Челзи. Од кога потпишал со Челзи, тој славел по повод освојувањето на Лигата на Шампионите и ФА Купот. После освојувањето на Лигата на Шампионите со Челзи тој се пресли во турскиот Фенербахче, каде што остана до 2016 година.

На меѓународно ниво, Меирелеш за првпат бил повикан за репрезентацијата на Португалија во 2006 година. Потоа со репрезентацијата тој играл на Европското првенство 2008, Светското првенство 2010 и на Европското првенство 2012.

Надворешни врски
----------------

* ПортуГоал профил Архивирано на 24 септември 2015 г.
* ФудбалЗЗ Профил Архивирано на 26 октомври 2013 г.
**Нешто** (англиски: *The Thing*) — научнофантастичен филм на Џон Карпентер од 1982 година, со Курт Расел во главната улога. Преработка е на филмот „Нешто од друг свет" од 1951 година, заснован на романот „Кој е тоа?" на Џон Кембел. По премиерата филмот се здобил со многу негативни критики, пред сè поради преголемата употреба на практичните ефекти, како и тоа што воопшто не се совпаѓал со содржината од оригиналниот филм „Нешто од друг свет" од 1951 година. Дел од неуспехот се должи и на тоа што во ист период во киносалите се прикажувал Е.Т. на Стивен Спилберг, кој прикажува една поинаква и попријатна приказна за пријателството меѓу дете и вонземјанин. Како и да е со тек на времето „Нешто" ја добива наклоноста на публиката, и станува многу популарен помеѓу обожавателите на филмовите на ужасите. Денес филмот се смета за еден од најдобрите филмови на ужасите што некогаш биле направени, благодарение на таа популарност во 2002 излегува видеоигра што ја продолжува приказната од филмот, а во 2011 излегува и филм во кој содржината се случува во Норвешката база на Антарктикот пред настаните од изворниот филм.

Глумечки состав
---------------

* Курт Расел — Ар Џеј Макрејди, пилот;
* Уилфорд Бримли — д-р Блер, биолог;
* Кејт Дејвид — Чајлдс, механичар;
* Доналд Мофат — Гери, заповедник во станицата;
* Ричард Мазур — Кларк, ветеринар;
* Дејвид Кленон — Палмер, помошник-пилот и механичар;
* Чарлс Халахан — Норис, геолог;
* Џоел Полис — Фюкс, помошник биолог;
* Т.К. Картер — Ноулс, готвач;
* Ричард Дисарт — д-р Копар, лекар;
* Томас Вејтс — Windows;
* Питер Малоуни — Бенингс, метеоролог.

Надворешни врски
----------------

 Викицитат има збирка цитати поврзани со: ***Нешто*** 
* *Нешто*  на Семрежната филмската база на податоци

 *Оваа статија за американски филм е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 316751773
* LCCN: n84040864
* GND: 4642594-9
* SUDOC: 171837940
* BNF: cb38159694p (податоци)

 |

 |